

**Industrielt relæsystem kan nu anvendes i USA og Canada**

Phoenix Contacts industrielle relæsystem RIFLINE complete har nu fået CSA certificering og er godkendt som en UL-kompatibel komponent. Det betyder, at den overholder standarder og guidelines for de amerikanske og canadiske markeder og kan anvendes her omgående og uden begrænsninger.

Modulerne i relæsystemet spænder fra et smalt 6,2 mm koblingsrelæ til effektrelæer som erstatning for små kontaktorer. Det kraftigste relæ kan koble spændinger op til 400 V. Universelle stikbare komponenter sikrer høj rådighed for maskiner og systemer takket være hurtig udskiftning i forbindelse med vedligeholdelse. Relæerne fås som et komplet modul til alle gængse indgangsspændinger. Det modulære system gør også implementering af skræddersyede kombinationer mulig.

For yderligere information kontakt Produkt Manager Brian Lumby, blumby@phoenixcontact.dk.